open-index/open-wikipedia-markdown huggingface dataset:
சூயெசுக் கால்வாய்ப் பாலம்

**முபாரக் அமைதிப் பாலம்** எனப்படும் **சூயெசுக் கால்வாய்ப் பாலம்** எல் கண்டாராவில் சூயெசுக் கால்வாயைக் கடக்கும் ஒரு சாலைப் பாலம். இது **எகிப்து-சப்பான் நட்புறவுப் பாலம்**, **அல் சலாம் பாலம்**, **அல் சலாம் அமைதிப் பாலம்** போன்ற பெயர்களாலும் அறியப்படுகிறது. இப்பாலம் ஆப்பிரிக்காக் கண்டத்தை யூரேசியாவுடன் இணைக்கிறது.

## வடிவமைப்பும் கட்டுமானமும்
இப்பாலம் சப்பான் அரசின் உதவியுடன் கட்டப்பட்டது. இதன் தலைமை ஒப்பந்த நிறுவனம், கசீமா கார்ப்பரெசன்.

60% கட்டுமானச் செலவை (13.5 பில்லியன் யென்) சப்பான் அரசு பொறுப்பேற்றது. 1995ல் சனாதிபதி முபாரக் சப்பானுக்குச் சென்றிருந்தபோது, சினாய்த் தீவக்குறையின் வளர்ச்சிக்கான பெரிய திட்டத்தின் ஒரு பகுதியாக இந்த உதவி குறித்த உடன்பாடு ஏற்பட்டது. எகிப்து எஞ்சிய 40% செலவைப் (9 பில்லியன் யென்) பொறுப்பேற்றது. பாலம் 2001 அக்டோபரில் திறந்துவைக்கப்பட்டது.

கால்வாய்க்கு மேல் 70 மீட்டர் (230 அடி) உயரத்திற்கு மேல் செல்லும் இப்பாலம், 3.9 கிலோ மீட்டர் (2.4 மைல்) நீளமானது. இது 400 மீட்டர் நீளமானதும், கம்பி வடங்களினால் தாங்கப்படுவதுமான முதன்மை அகல்வையும், இரண்டு பக்கங்களிலும் ஒவ்வொன்றும் 1.8 கி.மீ. (1.1 மைல்) நீளமான அணுகு அகல்வுகளையும் கொண்டது. முதன்மை அகல்வைத் தாங்கும் தூண்கள் 154 மீ (505 அடி) உயரமானவை.

கால்வாய் நீர்மட்டத்துக்கு மேல் இதன் உயரம் 70 மீட்டர்கள் என்பதால், நீர் மட்டத்தில் இருந்து ஆகக் கூடிய உயரம் 68 மீட்டர்களாக உடைய கப்பல்கள் மட்டுமே சூயெசுக் கால்வாய் ஊடாகச் செல்ல முடியும்.

## மேற்கோள்கள்

பகுப்பு:கால்வாய் பாலங்கள்
பகுப்பு:சுயஸ் கால்வாய்
காடுகளின் பட்டியல்கள்

**காடுகளின் பட்டியல்கள்** (*Lists of forests*) இந்த கட்டுரையானது, காடுகளது பட்டியல்களை பட்டியலிடுகிறது.

__NOTOC__

### நாடு வாரியாக
*  பிரேசில் தேசியக் காடுகளின் பட்டியல்
*  டென்மார்க் காடுகளின் பட்டியல்
*  பிரான்சு காடுகளின் பட்டியல்
*  இந்தியக் காடுகளின் பட்டியல்
*  அயர்லாந்து காடுகளின் பட்டியல்
*  இசுரேல் காடுகளின் பட்டியல்
*  லைபீரிய தேசியக் காடுகளின் பட்டியல்
*  லிதுவேனியக் காடுகளின் பட்டியல்
*  போலந்தின் காடுகள்
*  செர்பியக் காடுகளின் பட்டியல்
*  தென்னாப்பிரிக்கக் காடுகளின் பட்டியல்
*  தாய்லாந்து வன பூங்காக்களின் பட்டியல் 
*  ஐக்கிய இராச்சியக் காடுகளின் பட்டியல் 
*  அமெரிக்க தேசியக் காடுகளின் பட்டியல்

### அமெரிக்கவில் உள்ளது

### மற்றவை

### சான்றுகள்

பகுப்பு: காடுகளின் பட்டியல்கள்
இந்தியக் காடுகளின் பட்டியல்

**இந்தியக் காடுகளின் பட்டியல்** (*List of forests in India*) இந்த கட்டுரையானது, இந்தியாவில் உள்ள காடுகளின் ஒரு முழுமையற்ற பட்டியலாகும்.

## மேலும் காண்க
*காடுகளின் பட்டியல்கள்
*இந்திய வகுப்புவாதக் காடுகளில்
*இந்திய பாதுகாக்கப்பட்டப் பகுதிகள்
*இந்திய ஒதுக்கப்பட்டக் காடுகள் மற்றும் பாதுகாக்கப்பட்டக் காடுகள்
*இந்திய வெப்பமண்டல மழைக்காடுகள்
*காடுகளின் பரப்பளவின் அடிப்படையில் நாடுகளின் பட்டியல்
*இந்திய புனிதத் தோப்புகள்
*ஒடிசா மாநிலத்தின் காடுகள்

## மேற்கோள்கள்

பகுப்பு: காடுகளின் பட்டியல்கள்
பகுப்பு: இந்தியக் காடுகள்
பகுப்பு: இந்தியப் புவியியல் தொடர்பான பட்டியல்கள்
2-ஐதராக்சி-5-மெத்தாக்சிபென்சால்டிகைடு

**2-ஐதராக்சி-5-மெத்தாக்சிபென்சால்டிகைடு** *(2-Hydroxy-5-methoxybenzaldehyde)* என்பது C8H8O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இது பீனாலிக் ஆல்டிகைடான வனில்லின் சேர்மத்தின் மாற்றியன் ஆகும்.

## தொகுப்புமுறை

4-மெத்தாக்சிபீனால் ரீமர் – டைமான் வினையில் ஈடுபடுவதால் 79% 2-ஐதராக்சி-5-மெத்தாக்சிபென்சால்டிகைடு உருவாகிறது.

## மேற்கோள்கள்

பகுப்பு:ஐதராக்சிபென்சால்டிகைடுகள்
பலேடியம் அசிட்டைலசிட்டோனேட்டு

**பலேடியம் அசிட்டைலசிட்டோனேட்டு** *(Palladium acetylacetonate)*  என்பது Pd(C5H7O2)2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பலேடியம்(II) அசிட்டைலசிட்டோனேட்டு' என்ற பெயராலும் இச்சேர்மம் அழைக்கப்படுகிறது. பலேடியம் தனிமத்தின் அசிட்டைலசிட்டோனேட்டு அணைவுச் சேர்மமான இச்சேர்மம் மஞ்சள் நிற திண்மமாகக் காணப்படுகிறது. வணிக முறையாகவும் விற்பனைக்கு கிடைக்கும் பல்லேடியம் அசிட்டைலசிட்டோனேட்டு கரிமத் தொகுப்பு வினைகளில் ஒரு முன்னோடி வினையூக்கியாகச் செயல்படுகிறது. சமதள வடிவத்துடன் D2h சீரொழுங்குப் படிகமாக இது காணப்படுகிறது .

## மேற்கோள்கள்

பகுப்பு:பலேடியம் சேர்மங்கள்
பகுப்பு:வேதி வினையூக்கிகள்
பத்திரி

**பத்திரி**, **காட்டுச் சாதிக்காய்** (*MYRISTICA MALABARICA*) இது மைரிச்டிசு (Myristicaceae) என்ற குடும்பத்தைச் சார்ந்த பூக்கும் தாவரம் ஆகும். இத்தாவரம் தற்போதைய நிலையில் அழிவாய்ப்பு இனப் பட்டியலில் இடம்பெற்றுள்ளது. இது சாதிக்காய் போன்ற குணத்தைப் பெற்றுள்ளது. இதன் இலைகள் ஆயுர்வேதத்தில் வேதிச்சிகிச்சைக்கும்  அழற்சி நீக்கியாகவும் பயன்படுகிறது. இதன் மரப்பட்டை பச்சை கலந்த கருப்பு நிறத்திலும், ஒருசில சிகப்பு நிறத்திலும் காணப்படுகிறது. இது 25 மீற்றர்கள் வரை வளருகிறது.

இதன் பூர்வீகம் இந்தியாவில் அமைந்துள்ள மேற்குத் தொடர்ச்சி மலைத்தொடர் பகுதியாகும். இவை பொதுவாக சதுப்பு நிலங்களிலும் தாழ்வான பகுதிகளிலும் வளர்கின்றன.

## ஆதாரங்கள்
* CAMP Workshops on Medicinal Plants, India 1998.  ''Myristica malabarica''.   2006 IUCN Red List of Threatened Species.   Downloaded on 22 August 2007.

## மேலும் பார்க்க
- http://www.biotik.org/india/species/m/myrimala/myrimala_en.html for more information

பகுப்பு:மூலிகைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
வெள்ளைப்போளம்

**வெள்ளைப்போளம்** (*MYRRH*) இது பூக்கும் வகையைச் சார்ந்த முட்களுடைய மரம் ஆகும். இதிலிருந்து கிடைக்கும் பிசின் ஒரு இயற்கை பசையாகப் பயன்படுகிறது. மேலும் இதன் பிசின் கொண்டு போதை பொருட்களும் தயாரிக்கப்படுகிறது. பழைய வேதாகம காலத்தில் இதன் பிசின் கொண்டு நறுமண திரவியங்களைத் தயாரித்து அரசர்கள் உபயோகப்படுத்தியுள்ளனர்.
 
மேலும் புதிய ஏற்பாட்டின் கருத்துப்படி மூன்று ஞானிகள் குழந்தை இயேசுவிற்களித்த பரிசுப்பொருட்களில் *வெள்ளைப்போளமும்* ஒன்றாகும். அவர் சிலுவையில் அறையப்படுவதற்கு முன்னர் அவருக்கு இந்த மரத்திலிருந்து தயாரிக்கப்பட்ட பானம் வழங்கப்பட்டது. புதிய ஏற்பாட்டின்படி இயேசு இறந்தபோது அடக்கம் செய்யும்போது யோசேப்பிற்கு நிக்கதேம் உதவி செய்தார். அப்போது இந்த மரத்தினால் தயாரிக்கப்பட்ட நறுமணப்பொருளோடு இயேசுவின் உடல் அடக்கம்கூ செய்யப்பட்டதாக கூறப்படுகிறது.

## மேலும் காண்க

*சாம்பிராணி
*மூத்த பிளினி 
## மேற்கோள்கள்

## மேலும் படிக்க
*
* (US ), pp.&nbsp;107–122.
*, pp.&nbsp;226–227, with additions 
* Abyssine Myrrh 
* *The One Earth Herbal Sourcebook: Everything You Need to Know About Chinese, Western, and Ayurvedic Herbal Treatments*  by Ph.D., A.H.G., D.Ay, Alan Keith Tillotson, O.M.D., L.Ac., Nai-shing Hu Tillotson, and M.D., Robert Abel Jr.
* ( A good review on its antiparasitic activities) .

## வெளி இணைப்புகள்

*History of Myrrh and Frankincense (www.itmonline.org)
*Myrrh article by James A. Duke  (www.herbcompanion.com)

பகுப்பு:மூலிகைகள்
கியூ-பெருமம்

**கியூ-பெருமம்** அல்லது **கத்தார்-பெருமம்** என்பது ஒரு வகைக் கப்பல், குறிப்பாக இது மென்தகட்டுவகை நீர்மமாக்கிய இயற்கை வளிமம் காவியைக் குறிக்கிறது. இது கத்தாரில் உள்ள நீர்மமாக்கிய இயற்கை வளிம முனையங்களுக்கு வரக்கூடிய மிகப்பெரிய கப்பல் வகையாகும். கியூ-பெருமக் கப்பல்களே உலகின் நீர்மமாக்கிய இயற்கை வளிமம் காவிகளுள் மிகவும் பெரியது.

## நுட்ப விபரங்கள்
கியூ-பெரும அளவு கொண்ட கப்பலொன்றின் அதிகூடிய நீளம் , அகலம் , உயரம் , மிதப்புயரம் .

இவ்வகைக் கப்பல்கள்  நீர்மமாக்கிய இயற்கை வளிமக் கொள்ளளவு கொண்டவை. இது  இயற்கை வாயுவுக்குச் சமமானது. இக்கப்பல்கள் இரண்டு வேகம் குறைந்த டீசல் இயந்திரங்களால் இயங்குகின்றன. இவை வழமையான நீராவிச் சுழலிகளைவிடச் செயற்றிறன் கூடியவையும், சூழலில் குறைந்த தாக்கத்தை விளைவிப்பனவுமாக உள்ளன.

ஆவியாகும் வளிமத்தை மீளவும் நீர்மமாக்கிச் சரக்குத் தாங்கிகளுக்கு அனுப்புவதற்காக கியூ-பெருமக் கப்பல்களில் மீள்நீர்மமாக்கும் வசதிகள் பொருத்தப்பட்டுள்ளன. இவ்வசதி, நீர்மமாக்கிய இயற்கை வளிமத்தின் இழப்பைக் குறைத்து, பொருளாதார, சூழலியல் பயன்களை வழங்குகிறது.

கியூ-பெருமக் கப்பல்கள் 40% குறைந்த ஆற்றல் தேவையைக் கொண்டுள்ளதுடன், வழமையான நீர்மமாக்கிய இயற்கை வளிமம் காவிகளைவிட குறைந்த கரிமத்தை வெளியிடுவதாகவும் கணிக்கப்படுள்ளது.

## மேற்கோள்கள்

பகுப்பு:கப்பல் அளவைகள்
ஐசோபியூட்டைல் பார்மேட்டு

**ஐசோபியூட்டைல் பார்மேட்டு** *(Isobutyl formate)* C5H10O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிம எசுத்தரான இச்சேர்மம் 2-மெத்தில்புரோப்பைல்மெத்தனோயேட்டு என்ற பெயராலும் அழைக்கப்படுகிறது. ஐசோபியூட்டனாலுடன் பார்மிக் அமிலத்தைச் சேர்த்து நீரிய கரைசலாக்கும் பொழுது ஐசோபியூட்டைல் பார்மேட்டு உருவாகிறது. கந்தக அமிலம் இவ்வினையில் ஒரு வினையூக்கியாகச் செயல்படுகிறது. ஈதரைப் போல மெல்லிய பழச்சுவையும் இனிப்புச் சுவையும் கொண்டிருப்பதால் நறுஞ்சுவைக்காகவும் நறுமணத்திற்காகவும் ஐசோபியூட்டைல் பார்மேட்டு பயன்படுத்தப்படுகிறது

## மேற்கோள்கள்

பகுப்பு:பார்மேட்டு எசுத்தர்கள்
பகுப்பு:இனிப்பு மணம் கொண்ட இரசாயனங்கள்
பெண்டைல் எக்சனோயேட்டு

**பெண்டைல் எக்சனோயேட்டு** *(Pentyl hexanoate)* C11H22O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆப்பிள் மற்றும் அன்னாசிப்பழத்தில் இந்த எசுத்தர் காணப்படுகிறது. பழங்களில் காணப்படும் பென்டைல் பியூட்டைரேட்டு, பென்டைல் பென்டனோயேட்டு போன்ற சேர்மங்களுடன் பெண்டைல் எக்சனோயேட்டு நெருங்கிய தொடர்பு கொண்ட சேர்மமாக விளங்குகிறது. 

## மேற்கோள்கள்

## வெளி இணைப்புகள்
*PubChem

பகுப்பு:எசுத்தர்கள்
பகுப்பு:கார்பாக்சிலேட்டு எசுத்தர்கள்
பகுப்பு:அமைல் எசுத்தர்கள்
ஓ சி மின் நகரத் தொலைக்காட்சி

**ஓ சி மின் நகரத் தொலைக்காட்சி** *(Ho Chi Minh City Television) (HTV)*  வியட்நாமில் உள்ள மிகப்பெரிய வட்டாரத் தொலைக்காட்சி வலைப்பின்னல் ஆகும்

## வரலாறு
இது முதலில் சாய்கோனில் 1966 இல் சாய்கோன் தொலைக்காட்சி எனும் பெயரில் இயங்கத் தொடங்கியது. பிறகு, 1975 மே 1 ஆம் நாளன்று ஓ சி மின் நகரத் தொலைக்காட்சி எனப் பெயர் மாற்றம் பெற்றது. 

## சேவைகளும் செயல்பாடுகளும்
ஓ சி மின் நகரத் தொலைக்காட்சியின் HTV அலுவலகம் கனோய் ந்கரிலும் அமைந்துள்ளது. இது 17 அலைவைசைகளில் நிகழ்ச்சிகளை அமைத்து ஒளிபரப்புகிறது. HTV7 – பொது கேளிக்கை நிகழ்ச்சிகள்; HTV9 – பொதுத் தகவல் அறிக்கை; HTV1 – பொதுத் தகவல்; HTV2 – பொதுக் கேளிக்கை நிகழ்ச்சிகள்; HTV3 – குழந்தை, பதின்பருவ நிகழ்ச்சிகள்; HTV4 - கல்வி; HTVC - திரைப்படம்; HTVC - வியட்நாமியர்; HTVC - இசை; HTVC – பயணமும் வாழ்வும்; HTVC - குடும்பம்; HTVC - மகளிர்; HTV - விளையாட்டுகள்; HTVC – வீட்டுத் தேவை வாங்கல்; HTVC Plus – பொதுத் தகவல்; HTV கூட்டுறவு வீட்டுப்பொருள்கள் வாங்கலும் நிதி, வங்கித் தகவலும். HTV செயற்கைக்கோள், வடம், புவிதரைப் பரப்பல், இணையமுறை ஆகிய பலவகைகளில் ஒளிபரப்புகிறது.  DVB-S2, DVB-T2, MPEG-4 HD standard போன்ற உயர்தொழில்நுட்பங்களைப் பயன்படுத்துகிறது. இதன் துணைநிறுவனமான  வடவழி இயக்கக் குழுமம் ஊடகத் தொழில்நுட்பசேவைக் குழுமமாக இயங்குகிறது. இது HTV TMS எனவும் HTVC எனவும் அழைக்கப்படுகிறது. இது 100 க்கும் மேற்பட்ட அயல்நாட்டு உள்நாட்டு அலைவரிசைகளை இயக்குகிறது.  

இது பல அயல்நாட்டு வடிவநுட்பங்களை வாங்கி (எடுத்துகாட்டாக, *Family Feud*,   *So You Think You Can Dance* போன்றவற்றை வாங்கி) ஒளிபரப்புகிறது.  இது தொலைக்காட்சி இதழ் ஒன்றையும் (htv.com.vn) எனும் இணையதளத்தையும் நடத்துகிறது (htv.com.vn).

**''மேலும் காண்க:
**ஹோ சி மின் நகர தொலைக்காட்சியில் (எச்.டி.வி) ஒளிபரப்புகளின் பட்டியல்

## வெளி இணைப்புகள்
* 
* ஹோ சி மின் நகர தொலைக்காட்சியில் (எச்.டி.வி) ஒளிபரப்புகளின் பட்டியல்

பகுப்பு:ஓ சி மின் நகரத்தில் ஊடகங்கள்
பகுப்பு:வியட்நாமில் தொலைக்காட்சி
மரபு வியட்நாமியத் திருமணம்

**மரபு வியட்நாமியத் திருமணம்** *(traditional Vietnamese wedding)*  வியட்நாமியப் பண்பாட்டில் மிக முதன்மை வாய்ந்த விழாவாகும். இதில் கன்பூசிய, புத்தமத கருத்தியல்களின் தாக்கம் நிறைய உண்டு.

## நிகுயேன் பேரரசு காலத்தில் இருந்தான மரபுத் திருமண உடைகள்

காலத்தையும் சூழலையும் பொறுத்து மரபு வியட்நாமியத் திருமண உடை வேறுபட்டாலும், நிகுயேன் பேரரசுக்குப் பின்னர் பெண்கள் ஆவோ தை திருமண உடையை அணியத் தொடங்கினர். இவை அரசு உடையான ஆவோ மேன் பூ எனும் அரசவை மகளிர் அணிந்த உடையைப் போல வடிவமைக்கப்பட்டதாகும் . நிகுயேன் பேரரசுப் பாணித் திருமண உடை இன்று மக்களிடையே பெரிதும் விரும்பி மணக்கோலத்தில் அணியப்படுகிறது. ஆவோ மேன் பூவும் ஆவோ தையும் விரிவான வடிவமைப்புநுட்பத்தில் வேறுபடுகின்றன. ஆவோ மேன் பூவில் பேர்ரசு குறிய்யிடுகள் பின்னல்வேலைப்பாட்டல் அழகுபடுத்தப் பட்டிருக்கும். மேலும் இதில் ஆடம்பரமான மேலுறையாடைகள் அமைந்திருக்கும். கவுன் சிவப்பிலோ இளஞ்சிவப்பிலோ அமையும். வழக்கமாக மணமகள் கான் தோங் தலையணியை அணிவார். மணமகன் எளிய ஆடவர் அணியும் நீல நிற ஆவோ தை போன்ற உடையை அணிவார்.

நிகுயேன் பேரரசு காலத்துக்கு முன்பு மணமகள்  ஆவோ தூ தான் கவர்ச்சி உடையை அணிவர்.

## உறுதிப்படுத்தல்

திருமணத்துக்கு ஆறு மாதங்களுக்கு முன்பே உறுதிப்பாடு செய்தல் நடக்கும். கடந்த காலத்தில் குடும்ப ஏற்பாட்டுத் திருமணங்கள் மணமக்களின் பெற்றோராலோ அவர்களது சுற்றத்தாராலோ உறுதிபடுத்தப்பட்டது. இதில் மனமக்களோடு கலந்துகொள்வது உண்டு என்றாலும் இறுதி முடிவைப் பெற்றோரே எடுப்பர். உறுதிப்பாட்டு நாளன்று தான் பெரும்பாலும் மணமகளும் மணமகனும்  முதன்முதலாகச் சந்திப்பர். என்றாலும், கடந்த சில பத்தாண்டுகளாக, வியட்நாமியர் காதல் மணம் புரிவது நிகழ்கிறது.

## திருமணம்

## மேலும் காண்க

*வியட்நாமியப் பண்பாடு
*வியட்நாம் வரலாறு

## மேற்கோள்கள்

பகுப்பு:வியட்நாம் பண்பாடு
பகுப்பு:திருமணங்கள்
கொக்கு வெட்டி

**கொக்கு வெட்டி** (தாவரவியல் பெயர்: *Dovyalis hebecarpa*, ஆங்கிலப்பெயர்: *Ceylon gooseberry*, பேரினம்: *டொவியாலிசு*) இலங்கை மற்றும் தென்னிந்தியாவைத் தாயகங்களாகக் கொண்ட தாவர வர்க்கமாகும். இதன் பழங்கள் நேரடியாக உண்ணப்படுவதுடன் பழப்பாகு தயாரிப்பிலும் பயன்படுகின்றது. நீண்ட பழங்களைப் பெறுவதற்காகவும் இலகுவாக அறுவடை செய்வதற்காகவும் முட்களற்ற சில பயிரிடும்வகைகள் தெரிவுசெய்யப்படுகின்றன.

## விவரிப்பு
இவை செடிகளாக அல்லது சிறுமரங்களாக 6 மீட்டர் உயரம் வரை வளரக்கூடியது. இலைகளில் நீண்ட முட்கள் காணப்படும். இலைகள் தண்டில் மாற்றொழிங்கு முறையில் அடுக்கப்பட்டிருக்கும். பற்கள் கொண்ட இலை விளிம்புகளுடன் 5–10&nbsp;cm நீளமும் 1–3&nbsp;cm அகலமும் கொண்டு காணப்படும்.

## மேற்கோள்கள்

பகுப்பு:தாவர வகைகள்
கோசி மாநிலம்

**கோசி மாநிலம்**  (Khoshi  Province) நேபாளத்தின்  ஏழு  மாநிலங்களில் ஒன்றாகும். கோசி மாநிலம் நேபாளத்தின் புதிய அரசியல் அமைப்பு சட்டப்படி, 20 செப்டம்பர் 2015 அன்று துவக்கப்பட்டது.17 சனவரி 2018 அன்று இம்மாநிலத்தின் தலைநகரமாக விராட்நகர் அறிவிக்கப்பட்டுள்ளது.  
நேபாள மாநில எண் 1 என்று பெயரிருட்ந்த இம்மாநிலத்தில் கோசி ஆறு பாய்வதால் இம்மாநிலத்திற்கு 1 மார்ச் 2023 அன்று கோசி மாநிலம் எனப்பெயரிடப்பட்டது.

நேபாளத்தின் கிழக்குப் பகுதியின் இமயமலையில் அமைந்த இம்மாநிலத்தின் மொத்தப் பரப்பளவு 25,905 சதுர கிலோ மீட்டர் ஆகும். இம்மாநிலத்தின் மொத்த மக்கள் தொகை 4,534,943 ஆக உள்ளது. இம்மாநிலத்தின் மக்கள் அடர்த்தி ஒரு சதுர கிலோ மீட்டரில் 175.6 ஆக உள்ளது. இம்மாநிலம் 14 மாவட்டங்களைக் கொண்டது.

## அமைவிடம்
நேபாளத்தின் தூர-கிழக்கில் அமைந்த இம்மாநிலத்தின் வடக்கில் திபெத் தன்னாட்சிப் பகுதியும், தெற்கில் இந்தியாவின் பிகார், கிழக்கில் சிக்கிம், தென் மேற்கில் நேபாள மாநில எண் 2,  மேற்கில்  நேபாள மாநில எண் 3 எல்லைகளாக அமைந்துள்ளது.

## மாவட்டங்கள்
நேபாள மாநில எண் 1-இல் அமைந்துள்ள 14 மாவட்டங்களின் விவரங்கள்:
 
:1.. தாப்லேஜங் மாவட்டம்   
:2. பாஞ்சதர் மாவட்டம்
:3.  இலாம் மாவட்டம் 
:4.  சங்குவாசபா மாவட்டம் 
:5.  தேஹ்ரதும் மாவட்டம்
:6.  தன்குட்டா மாவட்டம்  
:7.  போஜ்பூர் மாவட்டம்
:8.  கோடாங் மாவட்டம்  
:9.  சோலுகும்பு மாவட்டம்
:10.  ஒகல்டுங்கா மாவட்டம்  
:11. உதயபூர் மாவட்டம் 
:12.  ஜாப்பா மாவட்டம்
:13.  மொரங் மாவட்டம் 
:14.  சுன்சரி மாவட்டம்

## அரசியல்
இம்மாநில சட்டமன்றத்தின்  93 சட்டமன்ற உறுப்பினர்களில்  56  உறுப்பினர்கள் நேரடித் தேர்தலிலும்; 37 உறுப்பினர்கள் விகிசாத்சாரத் தேர்தல் முறையில் தேர்வு செய்யப்படுகின்றனர். 
இம்மாநிலத்திலிருந்து  நேபாள தேசிய சபைக்கு 8 உறுப்பினர்களையும்,  நேபாள பிரதிநிதிகள் சபைக்கு 28 உறுப்பினர்களையும் தேர்வு செய்கின்றனர்.

இம்மாநிலத்தின் முதலாவது முதலமைச்சராக மார்க்சிஸ்ட்-லெனினிஸ்ட் ஒன்றியத்தின்  செர்தன் ராய் 15 பிப்ரவரி 2018 அன்று பதவியேற்றார்.  

## சுற்றுலாத் தலங்கள்
* எவரெசுட்டு சிகரம்
* கஞ்சஞ்சங்கா மலை 
* சாகர்மாதா தேசியப் பூங்கா 
* கோசி தாப்பு காட்டுயிர் காப்பகம்

## மாநில சட்டமன்றத் தேர்தல், 2017

2017ம் ஆண்டின் இறுதியில் நடைபெற்ற இம்மாநில சட்டமன்றத்தின் 93 உறுப்பினர்களுக்கான பொதுத் தேர்தலில்  மார்க்சிஸ்ட்-லெனினிஸ்ட் ஒன்றியம் 51 இடங்களையும், மாவோயிஸ்ட் 15 இடங்களை வென்று கூட்டணி அரசு அமைத்துள்ளது. நேபாளி காங்கிரஸ்  21 இடங்களையும், பிற கட்சிகள் ஆறு இடங்களைக் கைப்பற்றியுள்ளது.

## இதனையும் காண்க
* நேபாள மாநிலங்கள்
* நேபாளத்தின் மாவட்டங்கள்

## மேற்கோள்கள்


பகுப்பு:நேபாள மாநிலங்கள்
பகுப்பு:கோசி மாநிலம்
நேபாள மாநிலங்கள்

**நேபாள மாநிலங்கள்** ( **Provinces of Nepal**) ( *Pradesh*)  2015 நேபாள அரசியலமைப்பு சட்டத்தின் அட்டவணை எண் 4ன் படி,  நிர்வாக வசதிக்காக 20 செப்டம்பர் 2015 அன்று, 77 நேபாள மாவட்டங்களைக் கொண்டு,  ஏழு மாநிலங்களாக பிரிக்கப்பட்டது.

ஏழு புதிய மாநிலங்கள் நிறுவப்பட்டப் பின்னர், ஐந்து வளர்ச்சி பிராந்தியங்கள் மற்றும் 14 மண்டலங்களின் நிர்வாக ஆட்சி முறை முடிவுக்கு வந்தது.

## அரசியல்
### அரசாங்கம்
நேபாள மாநிலங்களின் அன்றாட நிர்வாகத்தை மாநில முதலமைச்சர் மற்றும் அமைச்சரவை மேற்கொள்ளும். நேபாள அரசின் பரிந்துரையின் பேரில் குடியரசுத் தலைவர், மாநிலங்களின் ஆளுநர்களை நியமிக்கிறார்.

### மாநில சட்டமன்றங்கள்
நேபாளத்தின் மாநிலங்கள் ஓரவை கொண்ட சட்டமன்றங்கள் கொண்டுள்ளது. இச்சட்டமன்றத்தின் பதவிக்காலம் ஐந்து ஆண்டுகாலம் ஆகும்.

நேபாள மாநில சட்டமன்றங்கள் 550 உறுப்பினர்களைக் கொண்டுள்ளது. அதில் 330 (60%) சட்டமன்ற உறுப்பினர்கள் நேரடித் தேர்தல் முறையிலும், 220 (40%)  சட்டமன்ற உறுப்பினர்கள், விகிதாசாரப் பிரதிநிதித்துவத் தேர்தல் முறையிலும் தேர்ந்தெடுக்கப்படுகின்றனர்.

மேலும் மாநிலங்களின் சட்டமன்ற உறுப்பினர்களில் மூன்றில் ஒரு பங்கு  மகளிருக்கு இடஒதுக்கீடு உள்ளது.

நேபாள மாநிலங்களின் சட்டமன்றத் தேர்தலில் பெரும்பான்மையான இடங்களில் வெற்றிபெற்ற ஒரு அரசியல் கட்சியோ அல்லது அரசியல் கட்சிகளின் கூட்டணியோ அரசு அமைக்க உரிமை உள்ளது.

## நேபாள மாநிலங்கள்

## மேற்கோள்கள்

பகுப்பு:நேபாள மாநிலங்கள்
பாஞ்சதர் மாவட்டம்

**பாஞ்சதர் மாவட்டம்** (Panchthar district) () கிழக்கு நேபாள நாட்டின், மாநில எண் 1-இல்,  லிம்புவான் கிழக்கு பிராந்தியத்தில், மேச்சி மண்டலத்தில் இமயமலையில் அமைந்த மலைப்பாங்கான மாவட்டம் ஆகும். இம்மாவட்டத் நிர்வாகத் தலைமையிடம் *பிடிம்*  எனும் நகரம் ஆகும்.

2011-ஆம் ஆண்டின் மக்கள் தொகை கணக்கெடுப்பின் படி, பஞ்சதர் மாவட்டம் 1,241 சதுர கிலோ மீட்டர் பரப்பளவும், மக்கள் தொகை 1,91,817 கொண்டுள்ளது.

பாஞ்சதர் மாவட்டத்தில் பெரும்பான்மையாக *லிம்பு* , கிராதர்கள் மற்றும் பிற பழங்குடி மக்களும் மலைவாழ் மக்களும் வாழ்கின்றனர்.
 
## புவியியல் மற்றும் தட்ப வெப்பம்
இமயமலையில் அமைந்த  இம்மாவட்டம் ஐந்து வகையாக தட்ப வெப்ப பகுதிகளைக் கொண்டுள்ளது.

## கிராம வளர்ச்சி குழுக்கள்  (VDCs) மற்றும் நகராட்சிகள்

*ஆங்கனா
*ஆங்சாராங் 
*அம்பர்பூர் 
*பாராபா 
*சிலிங்டின் 
*சியான்தாபு 
*துர்டிம்பா 
*ஏக்டின் 
*எம்புங் 
*பலைச்சா 
*ஹங்கும்
*குறும்பா 
*லிம்பா 
*லுங்குருபா 
*மஞ்சபுங்
*மௌவா 
*மேமெங் 
*நாகி 
*நங்ஜிங் 
*நவாமிடாண்டா 
*ஒலேன் 
*ஒய்யம் 
*பஞ்சமி 
*பிராங்புங் 
*பௌவா சத்ரப் 
*பாக்தேப் 
*பிடிம் நகராட்சி 
*பிராங்புங்
*ரபி 
*ராணி கௌன் 
*ராணிதர் 
*சாரங்தண்டா 
*சிடின் 
*சுபாங்
*சையாபாரும்பா  
*தார்ப்பு 
*எங்னாம் 
*யசோக்

## இதனையும் காண்க
* கோசி மாநிலம்
* நேபாளத்தின் மாவட்டங்கள்

## மேற்கோள்கள்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
உதாய் திட்டம்

**உதாய் மின் திட்டம்** என்பது *உசுவால் திசுகாம் அசூரன்சு யோசனா* (Ujjwal DISCOM Assurance Yojana) என்பதன் சுருக்கம் ஆகும். இது மின்பகிர்மானத்தை இந்திய அளவில் சமச்சீராக அளிக்க ஒன்றிய அரசின் திட்டமாகும். மின்னாக்கத்தின் விலையைக் குறைக்கவும், மின் வழங்கலில் ஏற்படும் வட்டிச் சுமையைக் குறைக்கவும் இந்தத் திட்டம் பயன்படும் என நடுவணரசு அறிவித்தது.

## திட்ட அமலாக்கம்
நவம்பர் 2015 முதல் இத்திட்டம் செயல்படுத்தப்பட்டு வருகிறது. சுமார் இந்தியாவின் 18 மாநிலங்கள் இத்திட்டத்தில் இணைந்தன. உத்திரப் பிரதேசம், பிகார், ஒடிசா, மகாராட்டிரம் உள்ளிட்டவை பின்னர் இணைந்தன.

## தமிழகத்தின் நிலைப்பாடு
சுமார் 22,400 கோடி ரூபாய் அளவிற்கு தமிழகத்திற்கு சேமிப்பு தரக்கூடும் என்று ஒன்றிய அரசு கூறும், உதாய் மின் திட்டம் பல ஆண்டுகளாக செயலலிதா அரசால் புறக்கணிக்கப்பட்ட இந்தத் திட்டம்,, அக்டோபர் 21, 2016-ம் நாள் தமிழக அரசால் ஏற்றுக்கொள்ளப்பட்டது.

## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:தமிழ்நாடு தொடர்புடைய திட்டங்கள்‎
பகுப்பு:மோதி ஆட்சியின் திட்டங்கள்
ஈத்தைல் புரொப்பியோனேட்டு

**எத்தில் புரொப்பியோனேட்டு** *(Ethyl propionate)* என்பது C2H5(C2H5COO) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரொப்பியோனிக அமிலத்தின் எத்தில் எசுத்தராக அறியப்படும் இச்சேர்மம் அன்னாசிப் பழத்தின் மணம் கொண்டுள்ளது. கிவிப் பழம் , செங்கொடி முந்திரிப் பழம் போன்ற பழ வகைகளில் இயற்கையிலேயே எத்தில் புரொப்பியோனேட்டு சிறிதளவு காணப்படுகிறது.

பிரிமெத்தமைன் போன்ற மலேரியா எதிர்ப்பு மருந்துகள் தயாரிப்பிலும் எத்தில் புரொப்பியோனேட்டு பயன்படுகிறது.

## மேற்கோள்கள்

பகுப்பு:எத்தில் எசுத்தர்கள்
பகுப்பு:புரோப்பியோனேட்டுகள்
பகுப்பு:சுவைமணங்கள்
பகுப்பு:புரோப்பியோனேட்டு எசுத்தர்கள்
சார்லசு மேகிண்டோச்

**சார்லசு மேகிண்டோச்** (*Charles Macintosh*) (29 டிசம்பர் 1766 – 25 சூலை 1843) இவர் இசுக்கொட்லாந்து நாட்டில் கிளாஸ்கோ நகரில் பிறந்த இவர் வேதியல் நிபுனரும் மற்றும் கண்டுபிடிப்பாளரும் ஆவார். இவரின் கண்டுபிடிப்பான நீர்ப்புகா துணி கண்டுபிடிப்பின் மூலம் பெரும்புகழ் பெற்றார். 

இவர் எழுத்தர் பணியிலிருந்தாலும் கிடைக்கும் ஒரு சில நேரங்களில் அறிவியல், மற்றும் வேதியியல் போன்றவற்றில் ஆர்வம் உள்ளவராக இருந்தார். இதனால் தனது வேலையை விட்டு வெளியேறி பல அறிவியல் சோதனிகளில் ஏடுபட்டார். இதில் பல் வெற்றியும் பெற்ரார்.  இவரின் கண்டுபிடிப்பில் முக்கியமாக தார், நாப்தா ஒன்றவையும் அடங்கும். இவரின் பிறந்த நாளை நினையு கூறும்பொருட்டு கூகுள் நிறுவனம் 29 டிசம்பர் 2016 வியாழக்கிழமை அன்று கூகுள் நிறுவனம் டாட்டு (Doodle) வெளியிட்டு சிறப்பித்தது. 

## மேலும் காண்க
* ரெயின்கோட்

## மேற்கோள்கள்


## கூடுதல் வாசிப்பு
* G. Macintosh, *[https://books.google.com/books?id=yd0AAAAAMAAJ&pg=PA152&dq=Charles+Macintosh&as_brr=1 Biographical Memoir of the Late Charles Macintosh]*, 1847
* R. B. Prosser, ‘Macintosh, Charles (1766–1843)’, rev. Geoffrey V. Morson, Oxford Dictionary of National Biography, Oxford University Press, 2004 (Subscription or library card required for online edition),

## வெளி இணைப்பு
*

பகுப்பு:1766 பிறப்புகள்
பகுப்பு:1843 இறப்புகள்
மாதேஷ் மாநிலம்

**மாதேஷ் மாநிலம்** () நேபாளத்தின் ஏழு மாநிலங்களில் ஒன்றாகும். இது நேபாளத்தின் தென்கிழக்கில் தராய் சமவெளியில் உள்ளது. இதன் தலைநகரம் ஜனக்பூர் ஆகும். இதன் பெரிய நகரம் வீரகுஞ்ச் ஆகும். இம்மாநிலத்தின் இந்தியா வம்சாவழியினரான மாதேசி மக்கள் அதிகம் வாழ்வதால் இம்மாநிலத்திற்கு மாதேஷ் மாநிலம் எனப்பெயராயிற்று. முன்னர் இம்மாநிலத்தை நேபாள மாநில எண் 2 என அழைத்தனர்.

இம்மாநிலம், 2015 அரசியல் அமைப்பு சட்டப்படி  20 செப்டம்பர் 2015 அன்று நிறுவப்பட்டது. 

17 சனவரி 2018ல் கூடிய மாநில அமைச்சரவைக் கூட்டத்தில் ஜனக்பூர் நகரம் இம்மாநிலத்தின் இடைக்காலத் தலநகரமாக அறிவிக்கப்பட்டுள்ளது. 2.

அதிக மக்கள்தொகை கொண்ட மாநிலங்களில், நேபாளத்தில் இரண்டாவதாக உள்ளது.மேலும் பரப்பளவில், சிறிய மாநிலமாகும்.

## எல்லைகள்
இம்மாநிலத்தின் கிழக்கிலும், வடக்கிலும் மாநில எண் 1 மற்றும் வடக்கிலும், மேற்கிலும்  மாநில எண் 3 எல்லைகளாக உள்ளது. 
மேலும் தெற்கில் இந்தியாவின் பிகார் மாநிலத்துடன் பன்னாட்டு எல்லைகள் கொண்டுள்ளது.

## மக்கள் தொகையியல்
9661 சதுர கிலோ மீட்டர் பரப்பளவு கொண்ட இம்மாநிலத்தின், 2011ம் ஆண்டின் மக்கட்தொகை கணக்கெடுப்பின் படி,  மக்கள்தொகை 5,404,145 ஆகும்.  இம்மாநிலத்தின் மக்கள் மைதிலி மொழி, போஜ்புரி மொழி, இந்தி மொழி, நேபாளி மொழிகளை பேசுகின்றனர். 

## அரசியல்
இம்மாநில சட்டமன்றத்தின் 107  உறுப்பினர்களுக்கான, தேர்தலில்,  64 உறுப்பினர்கள் நேரடித் தேர்தலிலும், 43 உறுப்பினர்கள் விகிசாத்சாரத் தேர்தல் முறையிலும்  தேர்ந்தெடுக்கப்பட்டனர்.

இம்மாநிலத்திலிருந்து நேபாள தேசிய சபைக்கு  8  உறுப்பினர்களையும்; நேபாள பிரதிநிதிகள் சபைக்கு 32 உறுப்பினர்களையும் தேர்ந்தெடுத்து அனுப்புகிறது.

### மாநில எண் 2ன் சட்டமன்றத் தேர்தல் 2017 முடிவுகள்

## அரசாங்கம்
மாநில சட்டமன்றத் தேர்தலில் பெரும்பான்மையான இடங்களில் வெற்றி பெற்ற நேபாள சோசலிச கூட்டமைப்பு முன்னணி தலைமையிலான கூட்டணி அரசு அமைச்சரவை அமைத்தது. இம்மாநிலத்தின் முதலாவது முதலமைச்சராக நேபாள சோசலிச கூட்டமைப்பு முன்னணி கட்சியின்   முகமது லால் பாபு ரவுத் கத்தி தேர்ந்தெடுக்கப்பட்டார்.

## நிர்வாகம்
இம்மாநிலத்தை நிர்வாக வசதிக்காக எட்டு மாவட்டங்களாகப் பிரித்துள்ளனர். 

மாவட்டங்கள் மாநகராட்சிகளாகவும், துணை மாநகராட்சிகளாகவும், நகர்புற நகராட்சிகளாகவும், கிராம்ப்புற நகராட்சிகளாகவும் பிரிக்கப்பட்டுள்ளது.

## புவியியல்
நேபாளத்தின் தராய் சமவெளியில் அமைந்த இம்மாநிலத்தின் கிழக்கில் கோசி ஆறும் மற்றும் பாக்மதி ஆறு, கமலா ஆறு, லக்கந்தேய் ஆறு, விஷ்ணமதி ஆறுகளும் பாய்கிறது.  

## போக்குவரத்து
மலைகள் அற்ற சமவெளியில் அமைந்த இம்மாநிலத்தில் போக்குவரத்து வசதிகள் நன்குள்ளது. 

### சாலைகள்
மகேந்திரா நெடுஞ்சாலை இம்மாநிலத்தில் கிடைமட்டத்தில் செல்வதால், நாட்டின் கிழக்கு மற்றும் மேற்கு மற்றும் வடக்குப் பகுதியின் நகரங்கள், இம்மாநிலத்தின் வீரகுஞ்ச் மற்றும் ஜனக்பூர் நகரங்களுடன் இணைக்கப்பட்டுள்ளது.
 
திரிபுவன் நெடுஞ்சாலை இம்மாநிலத்தின் வழியாக நாட்டின் தலைநகரம் காட்மாண்டு நகரத்தையும் மற்றும் இந்திய நகரங்களையும் இணைக்கிறது. 

### வானூர்தி நிலையங்கள்
* ஜனக்பூர் வானூர்தி நிலையம்
* சிமரா வானூர்தி நிலையம், வீரகுஞ்ச் நகரம் அருகில்
* நிஜ்காட் பன்னாட்டு வானூர்தி நிலையம் (பாரா மாவட்டம்)

## இதனையும் காண்க
* நேபாள மாநிலங்கள்
* நேபாளத்தின் மாவட்டங்கள்
* நேபாள நகரங்கள்
*  நேபாள மாநிலங்களின் சட்டமன்றத் தேர்தல்கள், 2017

## மேற்கோள்கள்

பகுப்பு:மாதேஷ் மாநிலம்
பகுப்பு:நேபாள மாநிலங்கள்
மொரங் மாவட்டம்

**மொரங் மாவட்டம்** (Morang District) ( ), நேபாள நாட்டின் கிழக்கே உள்ள கோசி மாநிலத்தில்  அமைந்துள்ளது. இம்மாவட்டம் 1,855 சதுர கிலோ மீட்டர் பரப்பளவும், 9,65,370 மக்கள் தொகையும் கொண்டுள்ளது.

இம்மாவட்டம் தொழிற்சாலைகள் மற்றும் நேபாள அரசியலுக்கு பெயர் பெற்றது. இம்மாவட்டத்தின் நிர்வாகத் தலைமையிடம் விராட்நகர் ஆகும்.

பன்முகத் தன்மை கொண்ட புவியியலும், பண்பாடும் கொண்ட இம்மாவட்டத்த்ல் நேபாளி மொழி (38%), மைதிலி மொழி (36%), தாரு மொழி (6%), இராஜ்வன்சி (3.7%), லிம்பு மொழி (3.6%), உருது (3.1%) பேசப்படுகிறது.

## வரலாறு
மொரங் மாவட்டம், சன்சரி மாவட்டம் மற்றும் ஜாபா மாவட்டத்தின் சில பகுதிகளைக் கொண்ட மொரங் இராச்சியத்தை கிராதர்களின் லிம்பு இன மன்னர் நிறுவினர். பின்னர் மொரங் இராச்சியம், கோர்கா  மன்னர் பிரிதிவி நாராயணன் ஷா ஆட்சிக் காலத்தில் கோர்க்கா இராச்சியத்துடன் இணைக்கப்பட்டது.

## தட்ப வெப்பம்

## வேளாண்மை
கிழக்கு நேபாளத்தில் உள்ள மொரங் மாவட்டத்தின் பெரும் பகுதிகள் தெற்கு தெராய் சமவெளியில் அமைந்திருப்பதால், இம்மாவட்டத்தில் நெல் மற்றும் சணல் அதிகம் பயிரிடப்படுகிறது.
மலைப் பகுதிகளில் சால மரங்கள் வளர்க்கப்படுகிறது.

## நிர்வாகப் பகுதிகள்

### நகராட்சிகள்
* விராட்நகர் மாநகராட்சி 
* கோசி ஹரய்ச்சா நகராட்சி 
* சுந்தர் துலாரி நகராட்சி 
* பேல்பாரி நகராட்சி
* பதரி-சனிஸ்சாரே நகராட்சி 
* உர்லாபாரி நகராட்சி 
* ரங்கேலி நகராட்சி 
* லேதாங் போகாதேனி நகராட்சி

## இதனையும் காண்க
* விராட்நகர்
* நேபாளத்தின் மாவட்டங்கள்
* கோசி மாநிலம்

## மேற்கோள்கள்

## மேலும் படிக்க

* Shaha, Rishikesh (1992). *Ancient and Medieval Nepal*. Manohar Publications, New Delhi. .
* 
* 
* 

## வெளி இணைப்புகள்
* மொரங் மாவட்ட இணையதளம்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
பாக்மதி மாநிலம்

**பாக்மதி பிரதேசம்** (Province No. 3), புதிதாக வரையறுக்கப்பட்ட நேபாள அரசியல் அமைப்புச் சட்டத்தின் பட்டியல் எண் 4-இன் படி, 20 செப்டம்பர் 2015 அன்று  நிர்வாக வசதிக்காக நேபாளத்தை ஏழு மாநிலங்களாக பிரிக்கப்பட்டது.  நேபாள மாநில எண் 3 நேபாள மாநிலங்களில் மூன்றாவதாக அமைந்துள்ளது.  தற்போது இம்மாநிலத்திற்கு பாக்மதி மாநிலம் என்ற பெயரிடப்பட்டுள்ளது. இம்மாநிலத்தின் தலைநகரம்  ஹெடௌதா ஆகும்.

இம்மாநிலத்தின் பெரும்பாலான பகுதிகள் காடுகளையும், மலைகளையும், மலைத்தொடர்களையும்  கொண்டது. இம்மாநிலத்தில் நேபாளத்தின் தேசியத் தலைநகரம் காட்மாண்டு உள்ளது.

அரசியல் அமைப்புச் சட்டத்தின் பிரிவு 295 (2)-இன் படி, மாநிலங்களின் பெயர்கள், புதிதாக உருவாக்கப்படும் அந்தந்த மாநில  சட்டமன்றத்தின் மொத்த உறுப்பினர்களில் மூன்றில் இரண்டு பங்கினர் ஆதரிக்கும் பெயர் மாநிலத்திற்கு இடப்படும். அதுவரை மாநிலப் பகுதிகள் எண்களால் மட்டும் அரசுக் குறிப்புகளில் இடம் பெறும்.
நேபாள மாநில எண் 3-இன் பரப்பளவு 20,300 சதுர கிலோ மீட்டராகவும், மக்கள் தொகை  55,29,452 ஆகவும் உள்ளது

## அமைவிடம்
காடுகள், மலைகள், மலைத்தொடர்களுடைய  20,300 சதுர கிலோ மீட்டர் பரப்பளவு கொண்ட   இம்மாநிலத்தின் வடக்கில் திபெத் தன்னாட்சிப் பகுதிகளையும், தெற்கில் நேபாள மாநில எண் 2யும், கிழக்கில் நேபாள மாநில எண் 1-யும், மேற்கில் நேபாள மாநில எண் 4-யும்  எல்லையாகக் கொண்டுள்ளது.
## சமயம்
பாக்மதி மாநிலத்தில் இந்து சமயத்தினர் 71.78%, திபெத்திய பௌத்தம் 23.28%, கிறித்துவம் 2.87%, இசுலாம் 0.67% மற்றும் பிற சமயத்தவர்கள் 0.98% ஆக உள்ளனர்.

## சுற்றுலா & ஆன்மீகத் தலங்கள்
* பசுபதிநாத் கோவில்
* சுயம்புநாதர் கோயில்
* பைரவர் கோயில்
* பதான் அரண்மனை சதுக்கம்
* பக்தபூர் நகர சதுக்கம்
* அனுமன் தோகா நகர சதுக்கம்
* சித்வான் தேசியப் பூங்கா

## பாக்மதி மாநிலத்தின் 13 மாவட்டங்கள்
பாக்மதி மாநிலம் 13 மாவட்டங்களைக்  கொண்டது. அவைகள்:
:1. தோலகா மாவட்டம் 
:2.  ராமேச்சாப் மாவட்டம்
:3.  சிந்துலி மாவட்டம்
:4.  காப்ரேபலாஞ்சோக் மாவட்டம் 
:5.  சிந்துபால்சோக் மாவட்டம் 
:6.  ரசுவா மாவட்டம்
:7  நுவாகோட் மாவட்டம்
:8.  தாதிங் மாவட்டம் 
:9.  சித்வன் மாவட்டம்
:10. மக்வான்பூர் மாவட்டம்  
:11. பக்தபூர் மாவட்டம்  
:12. லலித்பூர் மாவட்டம் 
:13. காத்மாண்டு மாவட்டம்

## அரசியல்
இம்மாநிலத்தின் 110 சட்டமன்ற   உறுப்பினர்களில் 66 உறுப்பினரகள் நேரடித் தேர்தலிலிலும், 44 உறுப்பினர்கள் விகிசாத்சாரத் தேர்தல் முறையில் தேர்ந்தெடுக்கப்படுகின்றனர். மேலும் இம்மாநிலத்திலிருந்து நேபாள தேசிய சபைக்கு  8  உறுப்பினர்களையும், நேபாள பிரதிநிதிகள் சபைக்கு 33  உறுப்பினர்களையும் தேர்ந்தெடுத்து அனுப்புகிறது.
### முதலமைச்சர்
மார்க்சிஸ்ட்-லெனினிஸ்ட் ஒன்றியக் கூட்டணி அரசின் தலைவர், தேர்மணி பௌதேல் மாநில முதலமைச்சராக தேர்வு செய்யப்பட்டுள்ளார். 

## மாநில சட்டமன்றத் தேர்தல் முடிவுகள்

இம்மாநிலத்தின் 110 சட்டமன்ற உறுப்பினர்கள் தேர்தலில் மார்க்சிஸ்ட்-லெனினிஸ்ட்  ஒன்றியம் தலைமையிலான கூட்டணிக் கட்சிகள்  81 இடங்களையும், நேபாளி காங்கிரஸ் உள்ளிட்ட எதிர்கட்சிகள் 29 இடங்களை கைப்பற்றியுள்ளது. 

## இதனையும் காண்க
* நேபாள மாநிலங்கள்
* நேபாளத்தின் மாவட்டங்கள்
* நேபாள நகரங்கள்
* நேபாள கிராமிய நகராட்சிகள்

## மேற்கோள்கள்


பகுப்பு:பாக்மதி மாநிலம்
பகுப்பு:நேபாள மாநிலங்கள்
கண்டகி பிரதேசம்

**கண்டகி பிரதேசம்** (**Kandaki Pradesh**),  20 செப்டம்பர் 2015 அன்று புதிதாக வரையறுக்கப்பட்ட நேபாள அரசியல் அமைப்புச் சட்டத்தின் பட்டியல் எண் 4-இன் படி, நேபாள நாட்டை,  நிர்வாக வசதிக்காக ஏழு மாநிலங்களாக பிரிக்கப்பட்டுள்ளது.  இந்த ஏழு மாநிலங்களுக்குத் தற்போது ஒன்று முதல் ஏழு வரை எண்கள் வழங்கப்பட்டுள்ளது. மாநில எண் 4 என பெயரிடப்பட்டிருந்த இம்மாநிலத்திற்கு தற்போது 'கண்டகி பிரதேசம்'' என பெயர் மாற்றம் செய்யப்பட்டுள்ளது.  இம்மாநிலத்தின் தலைநகரம் பொக்காரா ஆகும்.

அரசியல் அமைப்புச் சட்டத்தின் பிரிவு 295 (2)-இன் படி, மாநிலங்களின் பெயர்கள், புதிதாக உருவாக்கப்படும் அந்தந்த மாநில  சட்டமன்றத்தின் மொத்த உறுப்பினர்களில் மூன்றில் இரண்டு பங்கினர் ஆதரிக்கும் பெயர் மாநிலத்திற்கு இடப்படும். அதுவரை மாநிலப் பகுதிகள் எண்கள் மட்டும் அரசுக் குறிப்புகளில் இடம் பெறும்
இம்மாவட்டத்தின் பரப்பளவு 21,504 சதுர கிலோ மீட்டராகும். இதன் மக்கள்  தொகை 2,413,907 ஆக உள்ளது.
## அமைவிடம்
மத்தியவடக்கு நேபாளத்தில் அமைந்த இம்மாநிலத்தின் வடக்கே திபெத் தன்னாட்சிப் பகுதியும், தெற்கில் நேபாள மாநில எண் 5, கிழக்கில் நேபாள மாநில எண் 3, மேற்கில் நேபாள மாநில எண் 6 எல்லைகளாக அமைந்துள்ளது.
## மக்கள்தொகையியல்

2011-ஆம் ஆண்டின் மக்கள்தொகை கணக்கெடுப்பின்படி, 21,504 சகிமீ பரப்பளவு கொண்ட கண்டகி பிரதேச மக்கள்தொகை 2,403,016 ஆகும். இது நேபாள மக்கள்தொகையில் 9.06% ஆகும். மக்கள் தொகையில் ஆண்கள் 9,48,028 ஆகவும்; பெண்கள் 1,144,124 ஆகவும் உள்ளனர். மக்கள்தொகை அடர்த்தியானது 1 சகிமீ பரப்பில் 110 வீதம் உள்ளனர். பாலின விகிதம் 100 பெண்களுக்கு, 89 ஆண்கள் வீதம் உள்ளனர். நகர்புற மக்கள்தொகை 60.5%; கிராமப்புற மக்கள்தொகை 39.5% ஆகவுள்ளது. 

## மாநில எண் 4-இன் மாவட்டங்கள்
:1. கோர்க்கா மாவட்டம்  
:2.  லம்ஜுங் மாவட்டம்
:2.  மியாக்தி மாவட்டம்
:4.  காஸ்கி மாவட்டம்  
:5.  மனாங் மாவட்டம் 
:6.  முஸ்தாங் மாவட்டம்
:7.  பர்பத் மாவட்டம் 
:8. சியாங்ஜா மாவட்டம்  
:09. பாகலுங் மாவட்டம் 
:10. தனஹு மாவட்டம் 
:11. நவல்பூர் மாவட்டம்

## அரசியல்
இம்மாநில சட்டமன்றத்தின் 60 உறுப்பினர்களில் 36 உறுப்பினர்கள் நேரடித் தேர்தலிலும், 24 உறுப்பினர்கள் விகிசாத்சாரத் தேர்தல் முறையிலும் தேர்ந்தெடுக்கப்படுகின்றனர்.

மேலும் நேபாள தேசிய சபைக்கு 8 உறுப்பினர்களையும், நேபாள பிரதிநிதிகள் சபைக்கு 18 உறுப்பினர்களையும் தேர்ந்தெடுக்கிறது. 

## அரசாங்கம்
2017 சட்டமன்றத் தேர்தலில், 
மார்க்சிஸ்ட்-லெனினிஸ்ட் ஒன்றியத்தின் கூட்டணிக் கட்சிகள் பெரும் வெற்றி பெற்றது.  கூட்டணிக் கட்சியின் அங்கமான   மாவோயிஸ்ட் கட்சியைச் சேர்ந்த பிரிதிவி சுப்பா குரூங், இம்மாநில அரசின் முதலாவது முதலமைச்சராக 16 பிப்ரவரி 2018 அன்று பதவியேற்றார். 

### 2017 சட்டமன்ற தேர்தல் முடிவுகள், மாநில எண் 4

## சுற்றுலா & ஆன்மீகத் தலங்கள்
* முக்திநாத்
* பொக்காரா
* அன்னபூர்ணா மலை
*  மச்சபூச்சர மலை
## இதனையும் காண்க
*நேபாள மாநிலங்கள்
* நேபாளத்தின் மாவட்டங்கள்
* நேபாள நகரங்கள்
*நேபாள கிராமிய நகராட்சிகள்

## மேற்கோள்கள்

பகுப்பு:கண்டகி பிரதேசம்
பகுப்பு:நேபாள மாநிலங்கள்
நிலோபர் ரஹ்மானி

**நிலோபர் ரஹ்மானி** (*Niloofar Rahmani*) (, born 1992) இவர் ஆப்கானித்தான் நாட்டில் 2001 ஆம் ஆண்டில் தாலிபான்களின் விழ்ச்சிக்குப் பின்னர் ஆப்கானிசுதானின் முதல் பெண் விமான இராணுவ விமான ஓட்டுனராக பயிற்சி பெற்று வேலையில் தேர்வானார். இவருக்கு பல கொலை மிரட்டல்கள் வந்தபோதிலும் பயிற்சியை வெற்றிகரமாக முடித்து 2015 ஆம் ஆண்டிற்கான அமெரிக்காவில் வழங்கப்படும் சர்வதேச துணிச்சல் மிக்க பெண்களுக்கான விருதினை பெற்றுள்ளார்.

## வாழ்க்கை மற்றும் தொழில்
1992 ஆம் ஆண்டு ஆப்கானிசுதானில் பிறந்த இவர் விமான ஓட்டியாக படித்து வெற்றிபெற்றார். இவர் 2010 ஆண்டு சூலை மாதம் ஆப்கானிசுதான் விமானப்படையில் பயிர்சியில் சேர்ந்து 2012 ஆம் ஆண்டு ஆய்தப்படையில் இரண்டாம் நிலை அதிகாரியாக சேர்ந்தார்.  தன் தந்தையுடன் சோவியத் ஒன்றிய படையில் இரண்டு பெண் விமானிகள் வேலை செய்ததைப் பார்த்து இவரும் இந்த வேலைக்கே படித்தார். இவர் முதல் முதலில் தனியாக இயக்கிய விமானத்தின் பெயர் *செஸ்னா 182* என்பதாகும்.

## தஞ்சம்
அனைவரும் ஆப்கானிசுதான் படையில் பணிபுரிவார் என்று எதிபார்த்திருந்தபோது அவரின் நாட்டில் பாதுகாப்பு இல்லை என்று கூறி அமெரிக்காவிடம் தஞ்சம் அடைந்துள்ளார்.

## References

## வெளி இணைப்புகள்

*Official facebook page
* Danielle Moylan: ''Meet Afghanistan's first female fixed-wing pilot' . Al Jazeera English, 9 November 2015
*"We were wrong …and now we're proud of you". The Conversation, BBC 17 July 2015 (audio, 2mins)
*''Death threats force Afghanistan's first female Air Force pilot to quit''. As It Happens, CBC radio, 7 August 2015 (audio, 6:47 mins)

பகுப்பு:வாழும் மக்கள்
பகுப்பு:1992 பிறப்புகள்
லும்பினி மாநிலம்

**லும்பினி மாநிலம்**  20 செப்டம்பர் 2015 அன்று புதிதாக நிறுவப்பட்ட, நேபாளத்தின் ஏழு மாநிலங்களில் ஒன்றாகும். முன்னர் இம்மாநிலத்தின் பெய்ராக **நேபாள மாநில எண் 5** என இருந்தது.

2015 நேபாள அரசியல் அமைப்புச் சட்டத்தின் , பட்டியல் எண் 4-இன் படி, நிர்வாக வசதிக்காக, 75 மாவட்டங்களைக் கொண்டு புதிதாக துவக்கப்பட்ட ஏழு நேபாள மாநிலங்களின் ஒன்றாகும்.

இம்மாநில அமைச்சரவை தீர்மானத்தின் படி, பூத்வல் நகரம், 17 சனவரி 2018 அன்று, இம்மாநிலத்தின் இடைக்காலத் தலைநகராக அறிவிக்கப்பட்டது.  இம்மாவட்டம் 13 மாவட்டங்களைக் கொண்டது.

லும்பினி மாநிலம்,  22,288 சதுர கிலோ மீட்டர் பரப்பளவும்,  48,91025 மக்கள் தொகையும், 12 மாவட்டங்களையும் கொண்டுள்ளது.

## அமைவிடம்
லும்பினி மாநிலத்தின் வடக்கிலும், வடகிழக்கில் நேபாள மாநில எண் 4, வடமேற்கில் நேபாள மாநில எண் 6, மேற்கில் நேபாள மாநில எண் 7, தெற்கில்  இந்தியா,  எல்லைகளாக அமைந்துள்ளது.

## மாவட்டங்கள்
இம்மாநிலத்தின் 13 மாவட்டங்களின் விவரம்:
:1.  பராசி மாவட்டம்  
:2. நவல்பராசி மேற்கு மாவட்டம்
:2. ரூபந்தேஹி மாவட்டம்  
:3.  கபிலவஸ்து மாவட்டம் 
:4.  பால்பா மாவட்டம்
:5.  அர்காகாஞ்சி மாவட்டம் 
:6. குல்மி மாவட்டம்  
:7.  கிழக்கு ருக்கும் மாவட்டம் 
:8.  ரோல்பா மாவட்டம்
:9.  பியுட்டான் மாவட்டம் 
:10. தாங் மாவட்டம் 
:11. பாங்கே மாவட்டம் 
:12.  பர்தியா மாவட்டம்

## அரசியல்
இம்மாநிலம் 87 சட்டமன்றத் தொகுதிகளைக் கொண்டது. அதில் 52 உறுப்பினர்கள் நேரடித் தேர்தலிலும், 35 உறுப்பினர்கள் விகிதாசாரத் தேர்தல் முறையிலும் தேர்ந்தெடுக்கப்படுகின்றனர். இம்மாநிலத்திலிருந்து நேபாள தேசிய சபைக்கு 8 உறுப்பினர்களையும், நேபாள பிரதிநிதிகள் சபைக்கு 26 உறுப்பினர்களையும் தேர்ந்தெடுக்கிறது. இம்மாநிலத்தின் முதலாவது முதலமைச்சராக சங்கர் பொக்ரோல் பிப்ரவரி, 2018ல் பதவியேற்றார்.

### மாநில சட்டமன்றத் தேர்தல், 2017 முடிவுகள்
  
2017ல் நடைபெற்ற இம்மாநிலச் சட்டமன்றத் தேர்தலில், இம்மாநிலத்தில் பெரும்பான்மையான தொகுதிகளை கைப்பற்றிய மார்க்சிஸ்ட்-லெனினிஸ்ட்  ஒன்றியம் மற்றும் மாவோயிஸ்ட் மையம் இணைந்து கூட்டணி அரசை நிறுவியுள்ளது.  கூட்டணி அரசின் முதலமைச்சராக  **சங்கர் பொக்ரேல்** , மாநில ஆளுநனரால் 14 பிப்ரவரி 2018 அன்று நியமிக்கப்பட்டார். இம்மாநில சட்டமன்றத்தின் முதன்மை எதிர்க்கட்சி நேபாளி காங்கிரஸ் ஆகும்.

## இதனையும் காண்க
*நேபாள மாநிலங்கள்
* நேபாளத்தின் மாவட்டங்கள்

## மேற்கோள்கள்

பகுப்பு:நேபாள மாநிலங்கள்
பகுப்பு:லும்பினி மாநிலம்
கர்ணாலி பிரதேசம்

**கர்ணாலி பிரதேசம்** (**Karnali Pradesh**) () (முன்னாள் பெயர்:மாநில எண் 6), 2015 நேபாள அரசியலமைப்புச் சட்டத்தின் படி, 20 செப்டம்பர் 2015ல் நிறுவப்பட்ட  நேபாளத்தின் ஏழு மாநிலங்களில் ஒன்றாகும். 30,301 சதுர கிலோ மீட்டர் பரப்புளவு கொண்ட இம்மாநிலத்தின், 2011ம் ஆண்டின் மக்கட்தொகை கணக்கெடுப்பின் படி, மொத்த மக்கள்தொகை 1,701,800 ஆகும். (1 சனவரி 2016ல்). இம்மாநிலம் 10 மாவட்டங்களைக் கொண்டது. 

நேபாளத்தின் வடமேற்கில் அமைந்த கர்ணாலி பிரதேச மாநிலத்தின் முன்னாள் பெயர் மாநில எண் 6 ஆகும். பிப்ரவரி, 2018ல் பதவியேற்ற இம்மாநில சட்டமன்றத் தீர்மானத்தின் படி, இம்மாநிலத்தின் பெயர் கர்ணாலி பிரதேசம் பெயரிப்பட்டது.சனவரி, 2018ல் விரேந்திரநகர் இம்மாநிலத்தின் தலைநகராக அறிவிக்கப்பட்டது.
## கர்ணாலி பிரதேசத்தின் மாவட்டங்கள்
கர்ணாலி பிரதேச்ம் 30,301 சதுர கிலோ மீட்டர் பரப்பளவும், 17,01,800  மக்கள் தொகையும், பத்து மாவட்டங்களையும் கொண்டுள்ளது. அவைகள்:

:1. மேற்கு ருக்கும் மாவட்டம்  
:2. சல்யான் மாவட்டம்  
:3.  டோல்பா மாவட்டம்
:4. சூம்லா மாவட்டம் 
:5.  முகு மாவட்டம் 
:6.  ஹும்லா மாவட்டம்  
:7.  காளிகோட் மாவட்டம் 
:8.  ஜாஜர்கோட் மாவட்டம் 
:9.  தைலேக் மாவட்டம் 
:10. சுர்கேத் மாவட்டம்

## அரசியல்
இம்மாநில சட்டமன்றம் 40 உறுப்பினர்கள் கொண்டது. அதில் 24 உறுப்பினர்கள் நேரடித் தேர்தலிலும், 16 உறுப்பினர்கள் விகிசாத்சாரத் தேர்தல் முறையில் தேர்ந்தெடுக்கப்படுகின்றனர். 

மேலும் நேபாள தேசிய சபைக்கு 8 உறுப்பினர்களையும் மற்றும் நேபாள பிரதிநிதிகள் சபைக்கு 12 உறுப்பினர்களையும் இம்மாநிலத்திலிருந்து தேர்ந்தெடுத்து அனுப்புகின்றனர். 

கர்ணாலி மாநிலத்தின் முதலாவது  முதலமைச்சராக மார்க்சிஸ்ட்-லெனினிஸ்ட்  ஒன்றியத்தின் கூட்டணி கட்சியான மாவோயிஸ்ட் கட்சியின் *மகேந்திர  பகதூர் சாகி*  தேர்ந்தெடுக்கப்பட்டுள்ளார. நேபாளி காங்கிரஸ் கட்சி முக்கிய எதிர்கட்சியாக உள்ளது. 

## 2017 சட்டமன்றத் தேர்தல் முடிவுகள்

## சுற்றுலாத் தலங்கள்
* ராரா காட்டுயிர் தேசியக் காப்பகம், முகு மாவட்டம் 
* ராரா ஏரி முகு மாவட்டம் 
* கர்னாலி ஆறு
## 2023 நிலநடுக்கம்
இப்பிரதேசத்தில் 9 நவம்பர் 2023 நள்ளிரவில் 6.4 ரிக்டர் அளவில் ஏற்பட்ட நிலநடுக்கத்தால் ஜாஜர்கோட் மாவட்டம் மற்றும்  மேற்கு ருக்கும் மாவட்டத்தில்  வீடுகள் இடிந்து 150 மேற்பட்டவர்கள் உயிர் இழந்தனர்.

## இதனையும் காண்க
*நேபாள மாநிலங்கள்
* நேபாளத்தின் மாவட்டங்கள்

## மேற்கோள்கள்

பகுப்பு:கர்ணாலி பிரதேசம்
பகுப்பு:நேபாள மாநிலங்கள்
தூரமேற்கு பிரதேசம்

**தூரமேற்கு பிரதேசம்** (முன்னர்:**மாநில எண் 7**) (**सुदूरपश्चिम प्रदेश**), 20 செப்டம்பர் 2015 அன்று புதிதாக துவக்கப்பட்ட மாநிலமாகும். 2015 நேபாள அரசியல் அமைப்புச் சட்டத்தின் , பட்டியல் எண் 4-இன் படி, நிர்வாக வசதிக்காக, 75 மாவட்டங்களைக் கொண்டு புதிதாக துவக்கப்பட்ட ஏழு நேபாள மாநிலங்களின் ஒன்றாகும்.  தற்காலிகமாக இமமாநிலத்திற்கு மாநில எண் 7 என பெயரிடப்பட்டுள்ளது. இம்மாநிலம் நோபாளத்தில் தூரமேற்கில் உள்ளதால், தற்போது இம்மாநிலத்தின் பெயர் *தூரமேற்கு பிரதேசம்*  என அழைக்கப்படுகிறது. 

2017 மாநில சட்டமன்றத் தேர்தலில் வெற்றி பெற்ற அரசின் அமைச்சரவைக் கூட்டத்தில், 17 சனவரி 2018 அன்று இம்மாநிலத்தின் இடைக்காலத் தலைநகரமாக தங்கடி நகரத்தை தேர்வு செய்துள்ளது. 

இம்மாநில  19,539 சதுர கிலோ மீட்டர்  பரப்பளவு கொண்டது. இதன் மக்கள் தொகை 2,552,517 ஆகும். இம்மாநிலம் ஒன்பது மாவட்டங்களைக் கொண்டது.

## அமைவிடம்
நேபாளத்தின் தூரமேற்கில் அமைந்த இம்மாநிலத்தின் தெற்கிலும், மேற்கிலும் இந்தியாவும், கிழக்கிலும், வடக்கிலும் நேபாள மாநில எண் 6 மற்றும் திபெத் தன்னாட்சிப் பகுதி எல்லைகளாக அமைந்துள்ளது.

## அரசியல்
இம்மாநிலம் மொத்தம் 53 உறுப்பினர்களைக் கொண்டது. அதில் 32 உறுப்பினர்கள் நேரடித் தேர்தலிலும், 21 விகிதாச்சாரத் தேர்தல் முறையிலும் தேர்ந்தெடுக்கப்படுகின்றனர். இம்மாநிலத்திலிருந்து நேபாள தேசிய சபைக்கு எட்டு உறுப்பினர்களையும், நேபாள பிரதிநிதிகள் சபைக்கு 16 உறுப்பினர்களையும் தேர்ந்தெடுக்கிறது.
## மாநில எண் 7-இன் மாவட்டங்கள்

மாநில எண் 7, ஒன்பது மாவட்டங்களைக் கொண்டது. அவைகள்: 
:1. பாசூரா மாவட்டம் 
:2. பஜாங் மாவட்டம் 
:3. டோட்டி மாவட்டம் 
:4.  அச்சாம் மாவட்டம்  
:5. தார்ச்சுலா  மாவட்டம்  
:6. பைத்தடி மாவட்டம் 
:7. டடேல்துரா மாவட்டம்
:8. கஞ்சன்பூர் மாவட்டம் 
:9. கைலாலீ மாவட்டம்

## மக்கள் வகைப்பாடு

2011-ஆம் ஆண்டின் கணக்கெடுப்பின்படி, இம்மாநில மக்கள்தொகை  25,52,517 ஆகும்.  இது நேபாளத்தின் மொத்த மக்கள்தொகையில்  9.63%  ஆகும். மக்கள்தொகையில் ஆண்கள் 1,217,887 ஆகவும்; பெண்கள் 1,334,630 ஆகவும் உள்ளனர்.   மக்கள்தொகை அடர்த்தி ஒரு சதுர கிலோ மீட்டர் பரப்பில் 130 மக்கள் வீதம் உள்ளனர். கடந்த 2001 - 2011 பத்தாண்டுகளில் மக்கள்தொகை வளர்ச்சி விகிதம் 1.53% ஆகவுள்ளது. பாலின விகிதம் 912 ஆண்களுக்கு, 1000 பெண்கள் வீதம் உள்ளனர். நகர மக்கள்தொகை 58.9% மற்றும் கிராமப்புற மக்கள்தொகை 41.1% ஆகவுள்ளது.

## 2017 சட்டமன்றத் தேர்தல் முடிவுகள்

இம்மாநில சட்டமன்றத்தின் மொத்தமுள்ள 53 தொகுதிகளில், 39 தொகுதிகளில் வெற்றி பெற்ற  மார்க்சிஸ்ட்-லெனினிஸ்ட்  ஒன்றியம் மற்றும் மாவோயிஸ்ட் கட்சிகள் கூட்டணி அரசு, திரிலோசன பட்டா தலமையில் அமைந்துள்ளது. 12 தொகுதிகளில் வென்ற நேபாளி காங்கிரஸ் மற்றும் 2 தொகுதிகளில் வென்ற ராஷ்டிரிய ஜனதா கட்சிகள் எதிர் கட்சிகளாக உள்ளது.  இம்மாநில முதலமைச்சராக மாவோயிஸ்ட் கட்சியின் திரிலோசன பட்டாவும், ஆளுநராக மோகன்ராஜ் மல்லாவும், சட்டமன்றத் தலைவராக அர்ஜுன் பகதூர் தாபாவும் உள்ளனர். 

## இதனையும் காண்க
* நேபாள மாநிலங்கள்
* நேபாளத்தின் மாவட்டங்கள்
* நேபாள மாநிலங்களின் சட்டமன்றத் தேர்தல்கள், 2017

## மேற்கோள்கள்

பகுப்பு:தூரமேற்கு பிரதேசம்
பகுப்பு:நேபாள மாநிலங்கள்
தீபா மிரியம்

**தீபா மிரியம்** (*Deepa Miriam*) தென்னிந்தியத் திரைப்படப் பின்னணிப் பாடகி ஆவார். இவர் நான் அவனில்லை  திரைப்படத்தின் மூலம் அறிமுகம் செய்யப்பட்டார். சுப்பிரமணியபுரம் திரைப்படத்தில் இவர் பாடிய *கண்கள் இரண்டால்* பாடல் மூலம் பிரபலமானவர்.

## இசைப்பயணம்
தீபா ஐக்கிய அரபு எமிரேட்ஸில் ( ஐக்கிய அரபு எமிரேட்ஸ் ) ஒரு மலையாள கிறிஸ்தவ குடும்பத்தில் பிறந்து வளர்ந்து பள்ளிப்படிப்பையும் முடித்தார். இவர் சிறு வயதிலேயே பாட ஆரம்பித்தார். ஏழு வயதில் தொடங்கி கர்நாடக இசையில் பயிற்சி பெற்றார். இலகுவான இசை, அரை-கிளாசிக்கல் மற்றும் கிளாசிக்கல் பிரிவுகளில் பாடும் போட்டிகளில் முதல் இடத்தைப் பெற்ற இவர் பள்ளியில் இருக்கும்போது கேரளாவைச் சேர்ந்த இசைக்கலைஞர்களுடன் பல நேரடி இசை நிகழ்ச்சிகளை நிகழ்த்தினார். தீபா பன்னிரண்டாவது வாரிய தேர்வில் தேர்ச்சி பெற்றார். இவர் கேரளாவின் திருக்காட்கரையிலுள்ள *மாடல் பொறியியல் கல்லூரியில்* பி.டெக். மின்னணுவியல் மற்றும் தொலைத்தொடர்பு பொறியியலில் பட்டம் பெற்றவர்.

ராஸ் அல்-கைமா வானொலியால் ஏற்பாடு செய்யப்பட்ட கயியே அவுர் சுனியே என்ற போட்டியில் பங்கேற்ற பின்னர், தனது 11 வயதில், ஐக்கிய அரபு எமிரேட்ஸில் சிறந்த குழந்தை பாடகியாக தேர்வு செய்யப்பட்டார் . அவர் தனது 12 வயதில் தனது முதல் கிறிஸ்தவ பக்தி ஆல்பமான விஸ்வசிந்தியில் பாடினார். இந்த ஆல்பம் பெரிய வெற்றி பெற்றது. மலையாளம், இந்தி, தமிழ் , தெலுங்கு, கன்னடம், ஆங்கிலம் மற்றும் அரபு மொழிகளில் 40இற்கும் மேற்பட்ட தனியார் ஆல்பங்களில் தீபா பாடியுள்ளார்.

இவர் இந்துஸ்தானி இசையை கேரள பல்கலைக்கழகத்தில் ஜூனியர் சான்றிதழ் படிப்பில் தேர்ச்சி பெற்றார். மேற்கத்திய இசை ஆகியவற்றிலும் பயிற்சி பெற்றார். இலண்டனின் டிரினிட்டி கல்லூரியில் பியானோவிற்கான ஹானர்ஸ் உடன் மூன்று தரங்களையும் கடந்துள்ளார். இவர் அமெரிக்காவில் (சிகாகோ மற்றும் நியூ ஜெர்சி) சிறிது காலம் இருந்தார். உயர் படிப்பு படிக்க வேண்டும் என்ற நோக்கத்துடன், ஒரு வேலையைப் பெற்றுக் குடியேறினார். ஆனால் பாட வேண்டும் என்ற வெறி அமெரிக்க கட்டத்தை திடீரென நிறுத்தியது.

தீபாவின் முதற்படம் நான் அவனில்லை. இத்திரைப்படத்தில் *தேன் குடிச்ச நிலவு* பாடலை இவர் பாடினார். அப்போதிருந்து இவர் இந்தியத் திரையுலகில் பல திரைப்படங்களில் பாடல்கள் பாடியுள்ளார். தமிழ்த் திரைப்படமான சுப்பிரமணியபுரம் (2008) இல் இவர் பாடிய *கண்கள் இரண்டால்* பாடல், தென்னிந்தியா முழுவதிலும் மிகப்பெரிய வெற்றியைப் பெற்றது.  மேலும் சிறந்த பெண் பின்னணிப் பாடகருக்கான பல விருதுகளைப் பெற்றுத் தந்தது. கார்த்திக் ராஜா இசையமைத்த பரா பரா கில்லி (2010) என்ற ரெட்டச்சுழி திரைப்படத்தில் ஒரு பாடலையும் பாடியிருந்தார் .

## சில பாடல்கள்

* தேன் குடிச்ச நிலவு - நான் அவனில்லை (முதல் பாடல்) 
* கண்கள் இரண்டால் - சுப்பிரமணியபுரம்

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்படப் பாடகர்கள்‎
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
சுண்டா நீரிணை

**சுண்டா நீரிணை** என்பது, இந்தோனீசியத் தீவுகளான சாவாவுக்கும், சுமாத்திராவுக்கும் இடையே அமைந்துள்ள நீரிணையாகும். இது, ஜாவாக்கடலை, இந்தியப் பெருங்கடலுடன் இணைக்கிறது. இப்பெயர் மேற்கு சாவாவைக் குறிக்கும் பெயரான பாசுண்டான் என்பதிலிருந்து வந்தது. மேற்கு சாவாவின் தாயக மக்களும் சுண்டானியர்கள் என அழைக்கப்படுகின்றனர்.

## புவியியல்
இந்த நீரிணை, வடகிழக்கு/ தென்மேற்குத் திசையில் அமைந்துள்ளது. இதன் வடகிழக்கு முனையில் சுமாத்திராவில் உள்ள துவா முனைக்கும், சாவாவில் உள்ள புஜாத் முனைக்கும் இடையில் இந்நீரிணையின் மிகக் குறைவான அகலம் காணப்படுகின்றது. இவ்வகலம் 24 கி.மீ. மேற்கு முனையில் இது மிகவும் ஆழமானது. ஆனால், கிழக்கு நோக்கி இது ஒடுங்கிச் செல்லும்போது, கிழக்கு முனையின் சில பகுதிகளில் ஆழம் 20 மீ (65 அடி) க்குக் குறைகின்றது. இதனாலும், மணல் மேடுகள், மிக வலுவான அலை நீரோட்டம், எண்ணெய் மேடைகள் போன்ற மனிதர் உருவாக்கிய தடைகள் ஆகியவை இருப்பதனாலும் இந்நீரிணையில் கப்பல்கள் செல்வது கடினமானது. எனினும் பல நூற்றாண்டுகளாக இது ஒரு முக்கியமான கப்பல் போக்குவரத்துப் பாதையாக இருந்துள்ளது. குறிப்பாக, மலுக்குத் தீவுகளுக்குச் செல்வதற்கான நுழைவழியாக இதை ஒல்லாந்தக் கிழக்கிந்தியக் கம்பனி பயன்படுத்தியது. இருந்தாலும், நீரிணை ஒடுக்கமான இருப்பதாலும், ஆழம் குறைவு என்பதாலும், பதை விபரங்கள் துல்லியமாக இல்லாததாலும், பல பெரிய நவீன கப்பல்களுக்கு இவ்வழி பொருத்தமானது அல்ல. இவ்வகைக் கப்பல்கள் மலாக்கா நீரிணையூடாகவே செல்கின்றன.

## மேற்கோள்கள்

## இவற்றையும் பார்க்கவும்
* மலாக்கா நீரிணை

பகுப்பு:நீரிணைகள்
லோம்போக் நீரிணை

**லோம்போக் நீரிணை** என்பது, சாவாக் கடலையும், இந்தியப் பெருங்கடலையும் இணைக்கும் ஒரு நீரிணை. இது இந்தோனீசியத் தீவுகளான பாலிக்கும், லோம்போக்குக்கும் இடையில் அமைந்துள்ளது. கிலித் தீவுகள் லோம்போக்கின் பக்கத்தில் உள்ளன. இதன் மிக ஒடுக்கமான பகுதி தெற்கு நுழைவாயில் பகுதியில் லோம்போக் தீவுக்கும், நூசா பெனிடாத் தீவுக்கும் இடையில் அமைந்துள்ளது. இவ்விடத்தில் நீரிணையின் அகலம் 20 கி.மீ. வடக்கு நுழைவுப் பகுதியில் இதன் அகலம் 40 கி.மீ. நீரிணையின் நீளம் 60 கி.மீ. இதன் ஆழம், மலாக்கா நீரிணையின் ஆழத்தை விடக் மிகவும் கூடுதலாக 250 மீட்டர்களாக  இருப்பதால், மலாக்கா நீரிணையூடாகச் செல்ல முடியாத கப்பல்கள் பெரும்பாலும் லோம்போக் நிரிணையையே பயன்படுத்துகின்றன.

இந்தியப் பெருங்கடலுக்கும், பசிபிக் பெருங்கடலுக்குமிடையே நீர்ப் பரிமாற்றம் ஏற்படுத்தும் இந்தோனீசிய ஊடுநீரோட்டத்தின் முக்கிய வழிகளுள் ஒன்றாக லோம்போக் நீரிணை உள்ளது.

இந்தோமலாயா சூழ்நிலைமண்டல விலங்கு வளப் பகுதிக்கும், அதிலிருந்து வேறுபட்டுத் தனித்துவமாகக் காணப்படும் ஆசுத்திரலேசிய விலங்கு வளப் பகுதிக்கும் இடையிலான உயிர்ப்புவியியல் எல்லையின் ஒரு பகுதியாகவும் இந்த நீரிணை உள்ளது. இவ்விரு பகுதிகளிலும் வாழும் விலங்குகள் வேறுபட்டுக் காணப்படுவதையும், இவற்றுக்கிடையே சடுதியான மாற்றத்தைக் காட்டும் எல்லை காணப்படுவதையும் முதலில் எடுத்துக்காட்டிய அல்பிரட் ரசல் வாலசு என்பவர் பெயரில் இந்த எல்லை வாலசுக் கோடு என அழைக்கப்படுகிறது.

லோம்போக் நீரிணையின் ஆழமே இதன் இரு பக்கங்களிலும் வாழும் விலங்குகள் தனிமைப்பட்டதற்கான காரணம் என உயிரியலாளர்கள் நம்புகின்றனர். பிளீத்தோசீன் பனிக்கட்டிக் காலத்தில் கடல் நீர் மட்டம் குறைவாக இருந்தபோது, பாலி, சாவா, சுமாத்திரா ஆகிய தீவுகள் ஒன்றுடன் ஒன்றும், ஆசியத் தலைநிலத்துடனும் இணைந்திருந்தன. இதனால் இத்தீவுகள் ஆசிய விலங்குகளைக் கொண்டுள்ளன. லோம்போக் நீரிணையின் ஆழம் லோம்போக்கையும், சுண்டா சிறு தீவுகளையும் ஆசியத் தலைநிலத்தில் இருந்து பிரித்து வைத்திருந்தது. இதனால் இப்பகுதியில் ஆசுத்திரலேசிய விலங்குகளே காணப்படுகின்றன.

## மேற்கோள்கள்

## உசாத்துணைகள்
* van Oosterzee, Penny (1997). *Where Worlds Collide: the Wallace Line*.
*பிளீத்தோசீன் கடல் மட்ட வரைபடங்கள் 
*Wallacea - a  transition zone from Asia to Australia, specially rich in marine life and on land.
* Dawkins, Richard (2004). *The Ancestors Tale*. Weidenfeld & Nicolson. . Chapter 14 - Marsupials.

பகுப்பு:நீரிணைகள்
காஞ்சிபுரம் மாவட்டத்திலுள்ள கல்வி நிலையங்கள்

**காஞ்சிபுரம் பள்ளிகள் மற்றும் கல்லூரிகளின் பட்டியல்** (*List of schools and colleges in Kancheepuram*) வரலாற்றில் காஞ்சிபுரம் ‘கடிகாஸ்தானம்’ என்றும், கற்றலில் சிறப்பிடம் என்றும் கூறப்படுகிறது. (*ஆதியிலிருந்தே காஞ்சியில் ‘கடிகாஸ்தானம்’ என்கிற வித்யாசாலைகள் நிறைய இருந்திருக்கின்றன.(வேலூர் மாவட்டத்தில் திருவல்லம் எனும் ஊரின் அருகே உள்ள ஒரு கல்வெட்டில் ‘கடிகை ஏழாயிரவர்' என்று காண்பதிலிருந்து ஏழாயிரம் வித்யார்த்திகள் இங்கு கல்வி பயின்றதைத் தெரிந்து கொள்ளலாம்.*) தொன்மை நகரமான காஞ்சிபுரம், மற்றும் அதனை சுற்றியுள்ள பகுதியில், இன்று பல கல்வி நிறுவனங்கள் சேவையாற்றி வருகின்றன. பொறியியல், கலை மற்றும் அறிவியல், மற்றும் மருத்துவம் போன்றவைகளை கற்பிக்கும் பிரதான பாடசாலைகள் இங்கு பட்டியலிடப்பட்டு உள்ளன.

## கல்வி நிறுவனங்களின் பட்டியல்
காஞ்சி நகரத்தின் முக்கியமான பல்கலைக் கழகங்கள் மற்றும் பள்ளிகளில் சில கீழே பட்டியலிடப்பட்டுள்ளன.

இப்பட்டியலில், செங்கற்பட்டில் உள்ள 4 மருத்துவக் கல்லூரி மற்றும் மருத்துவமனை (தமிழ்நாடு அரசு நிர்வகிக்கப்படுகிறது.) அடங்கியுள்ளன.

## சான்றுகள்

பகுப்பு:காஞ்சிபுரம் மாவட்டத்திலுள்ள கல்வி நிலையங்கள்
மாக்காசார் நீரிணை

right|thumb|300px|மாக்காசார் நீரிணை
**மாக்காசார் நீரிணை** (Makassar Strait) என்பது, இந்தோனீசியத் தீவுகளான போர்னியோவுக்கும், சுலவேசிக்கும் இடையில் அமைந்துள்ள நீரிணையாகும். வடக்கில் இது செலெபெசுக் கடலுடனும், தெற்கில் சாவாக் கடலுடனும் இணைகிறது. போர்னியோவின் மகாக்கம் ஆறு இந்த நீரிணைக்குள்ளேயே கலக்கிறது. இந்த நீரிணையில், போர்னியோத் தீவில் பாலிக்பாப்பான் துறைமுகமும், சுலவேசித் தீவில் மாக்காசார், பாலு ஆகிய துறைமுகங்களும் உள்ளன. மகாக்கம் ஆற்று வழியே நீரிணையில் இருந்து 48 கி.மீ. தொலைவில் சமாரிண்டா நகரம் அமைந்துள்ளது.

மலாக்கா நீரிணை ஊடாகச் செல்ல முடியாத அளவு பெரிய கப்பல்கள் செல்வதற்கான ஒரு வழியாக இந்த நீரிணை பயன்படுத்தப்படுகிறது.

## அளவு
பன்னாட்டு நீரியல்வரைவு நிறுவனம் மாக்காசார் நீரிணையை, கிழக்கிந்தியத் தீவுக்கூட்ட நீர்பகுதியில் உள்ள ஒன்று என வரையறுக்கிறது. இந்நிறுவனத்தின் வரையறைகளின்படி மாக்காசார் நீரிணையின் எல்லைகள் வருமாறு::

போர்னியோவின் கிழக்குக் கரைக்கும், சுலவேசியின் மேற்குக் கரைக்கும் இடையில், வடக்கில் போர்னியோவில் உள்ள தாஞ்சோங் மாங்காலிகாதையும் (), சுலவேசியில் உள்ள இசுத்துரோமன் காப்பையும் () இணைக்கும் கோட்டையும், தெற்கில் சுலவேசியின் தென்மேற்கு அந்தலை (), தானா கேக்கேயின் தெற்குப் புள்ளி, லாவுத் தீவின் தெற்கு முனை (), அத்தீவின் மேற்குக் கரையில் உள்ள தாஞ்சோங் கிவி, போர்னியோவில் உள்ள தாஞ்சோங் பெட்டாங் () ஆகியவற்றை இணைக்கும் கோடுகள் என்பன நீரிணையின் எல்லைகளாக உள்ளன.

## மேற்கோள்கள்

பகுப்பு:நீரிணைகள்
மிந்தோரோ நீரிணை

**மிந்தோரோ நீரிணை** () தென் சீனக் கடலையும், சுலு கடலையும் இணைக்கும், பிலிப்பைன்சு நாட்டில் உள்ள ஒரு நீரிணை.  இது பிந்தோரோத் தீவையும், பலவான் மாகாணத்தில் உள்ள கலமியத் தீவுகளில் ஒன்றான பசுவங்காத் தீவையும் பிரிக்கின்றது. இத்தீவுகளுக்கு இடையே பிலிப்பைன்சின் மிகப் பெரிய கடலடிப் பாறைத் தொகுதியான அப்போ கடலடிப்பாறை உள்ளது. இது நீரிணையை அப்போ கிழக்குக் கடவை, அப்போ மேற்குக் கடவை என இரண்டாகப் பிரிக்கிறது.

இந்தியப் பெருங்கடலில் இருந்து பசிபிக் கடலுக்குச் செல்வதற்கான ஒரு மாற்று வழியாக இந்த நீரிணை உள்ளது. குறிப்பாக, மலாக்கப்பெரும அளவிலும் பெரிதான கப்பல்கள் மலாக்கா நீரிணை ஊடாகச் செல்ல முடியாது என்பதால், இவ்வாறான கப்பல்கள் பொதுவாக இந்த வழியாகச் செல்வதுண்டு.

தற்கால ஆழ அளவியல் முறைகள் மிந்தோரோ நீரிணையினதும், சிபுத்து நீரிணையினதும் நடுப்பகுதிகள் கடைசிப் பனிக்கட்டிக் காலத்திலும் இருந்திருக்கக்கூடிய அளவுக்கு ஆழம் கொண்டவையாக இருந்திருக்கக்கூடும் எனக் காட்டுகின்றன. இது அதே காலப்பகுதியில் பிலிப்பைன்சின் முதல் குடியேறிகள் நிலப்பாலங்களூடாகவே பிலிப்பைன்சை அடைந்தனர் என்னும் கொள்கைக்கு எதிராக உள்ளது.

## மேற்கோள்கள்

பகுப்பு:நீரிணைகள்